Ses sterf in ongeluk buite Bloemfontein | Maroela Media
Ses mense het in die ongeluk gesterf. (Foto: Netcare 911)
Ses mense is dood in 'n ongeluk tussen twee bakkies op die N8 tussen Bloemfontein en Botshabelo in die Vrystaat.
Shawn Herbst, woodvoerder van Netcare 911, het gesê paramedici is Saterdag kort voor 16:00 ná oproepe van 'n ongeluk na die toneel uitgestuur.
Die twee voertuie het reg van voor gebots.
"Paramedici het die toneel geassesseer en vyf mense op die toneel dood verklaar. Nóg 'n persoon was in 'n baie ernstige toestand, maar het ongelukkig 'n kort rukkie later, op pad na 'n hospitaal, ook gesterf," het Herbst gesê.
Vier ander pasiënte is lig beseer en op die ongelukstoneel behandel voordat 'n ambulans hulle na 'n hospitaal vir verdere sorg geneem het.
Die polisie ondersoek die omstandighede rakende die ongeluk.
In die nuus Netcare 911 Ongeluk
Ek sien dubbele sperstreep, mense veronagsaam die verkeers reëls! Bly aan jou kant van die pad. Ons ry die ander aand op die weskus pad, 'n bakkie kom van voor om ander motors verby te gaan, flash vir ons ligte. Wie dink hy is hy, ons moet ons lewe in gevaar stel sodat hy kan verbygaan? Belaglik!
Liezl dit kan wees dat die man n noodgeval in sy motor gehad het.
Ry soos 'n blinde dronkie, maar moet net nie te vinnig ry nie, jy gaan 'n boete kry.
Ek sien 3 voertuie in die' ongeluk.Lyk of een op sy sy le met 2 bakkies langs hom?Sien 'n stippel streep – nerens spertreep nie.Nou wonder ek wat presies het hier op 'n reguit pad gebeur helder oor dag?Ai , paaie is omskep in slagvelde deesdae en NIKS word daromtrent gedoen nie.
Maroela Media moet asb. n onderhoud met die Minister van Vervoer aanvra om uit te vind WAT , indien enige , sy plan is om die slagting op die land se paaie hok te slaan.
Ap, indien noodgeval is dit nie nodig om onverskillig te bestuur nie, onaanvaarbaar om dit as verskoning te gebruik. Hier is dus die bewys.